Luis Enrike JCh—2022 dan keyin Ispaniya terma jamoasidan ketishi mumkin

Luis Enrike JCh—2022 dan keyin Ispaniya terma jamoasini tark etishi mumkin.

Marca’ga ko‘ra, 51 yoshli mutaxassis Jahon Chempionatidan keyin jamoada qolishiga shubha bilan qaramoqda. Uning “qizil furiya” bilan amaldagi shartnomasi 2022-yilning oxirigacha mo‘ljallangan.
Enrike terma jamoani tark etsa, Ispaniya futbol federatsiyasi uning o‘rniga “Atletik”da ishlayotgan Marselino yoki “Barselona” sobiq bosh murabbiyi Ernesto Valverdeni tayinlash imkoniyatlarini ko‘rib chiqadi.
Ma’lumot uchun, Enrike 2019-yilning noyabridan beri Ispaniya terma jamoasini boshqarib kelmoqda. Avvalroq unga “Manchester Yunayted” tomonidan qiziqish borligi haqida bir necha bor xabar berilgandi.
Ispaniya terma jamoasi Qatar—2022 saralashi Yevropa mintaqasida B guruhida birinchi o‘rinni egallab, mundial yo‘llanmasiga ega chiqqan.
 De Xea va Buskets yo‘q, “Real”dan faqat bir futbolchi jalb etildi. Ispaniya terma jamoasi mart oyidagi o‘yinlar uchun qaydnomani e’lon qildi